Diari Oficial de la Generalitat Valenciana


Sumari del DOGV 4853, del 30-09-2004 (2004/9888)

Notificació a Pulimento Sandemo, SL. Expedient sancionador número 042/9553 BXE.
-------------------------------------------------------------------------------

### Dades del document

Número de DOGV
:   4853

Data del DOGV
:   30-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9888


Organisme emissor
:   Conselleria de Territori i Habitatge

Tipus de document
:   Anunci

Notificació a Pulimento Sandemo, SL. Expedient sancionador número 042/3381 FJC. [2004/S9888]
  
De conformitat amb el que ha acordat aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Pulimento Sandemo, SL amb últim domicili conegut a la partida la Rambla (alq. de Tobardo), nau núm. 12, polígon industrial de Beniparrell, la resolució de data 15 de juliol de 2004 dictada per la secretària autonòmica de Territori i Medi Ambient en l'expedient sancionador número 042/8087 IMU, que s'està tramitant a la Unitat d'Inspecció del Territori d'aquesta Conselleria:
  
Examinat l'expedient sancionador instruït a la mercantil Pulimento Sandemo, SL, com a conseqüència de les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
Després la secretària autonòmica de Territori i Medi Ambient dictara l'acord d'iniciació de data 3 de febrer de 2004, nomenades les corresponents instructora i secretària, de conformitat amb el que disposa l'article 135 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en relació amb el que preveu l'article 13.1 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora.
  
Comunicat aquest acord en data 11 de febrer de 2004, en el qual s'imputaven els fets següents:
  
Que en data 31 d'octubre de 2003 un tècnic adscrit a aquesta conselleria va realitzar visita d'inspecció a la mercantil Pulimento Sandemo, SL situada a la partida de la Rambla, nau número 12 del terme municipal de Beniparrell, la qual no va aportar la documentació següent:
  
Relació dels productes utilitzats.
  
Justificants d'entrega o documents de control i seguiment de tots els residus i filtres de les campanes de les cabines de pintura, olis usats, envasos i pols dels filtres.
  
Llibre registre i últimes analítiques realitzades per una OCA dels focus emissors de les seues cabines de pintura.
  
Si tenim en compte que vam concedir un termini de 10 dies per a la presentació i que aquest termini ha transcorregut en la seua totalitat, l'esmentada empresa ha infringit el deure de col·laboració amb les autoritats competents a què estan subjectes els titulars de les activitats productores de residus perillosos de conformitat amb l'article 69 de la Llei 10/2000, de 12 de desembre, de Residus de la Comunitat Valenciana.
  
Vist que l'interessat no ha efectuat al·legacions sobre el contingut de la iniciació del procediment i el que preveu l'article 13 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora sobre la conseqüència que la dita actuació pot tindre.
  
Vist que en data 29 d'abril de 2004, la instructora de l'expedient va dictar Proposta de Resolució, notificada a la mercantil expedientada en data 6 de maig de 2004, a la mercantil Pulimento Sandemo, SL, que no ha formulat al·legacions en el termini legalment establit per a això de conformitat amb l'article 19 del Reial Decret 1.398/1993, de 4 d'agost.
  
Vist que de conformitat amb l'article 137.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els fets constatats per funcionaris a qui es reconeix la condició d'autoritat, i que es formalitzen en document públic observant els requisits legals pertinents, tindran valor probatori.
  
Vist que, els fets referits poden constituir una infracció d'acord amb allò que s'ha tipificat en l'article 73.4.c) de la Llei 10/2000, de 12 de desembre, de Residus de la Comunitat Valenciana, qualificada com greu.
  
Vist l'article 75.2.b) de la Llei 10/2000, de 12 de desembre, de Residus de la Comunitat Valenciana, que estableix que les infraccions greus se sancionen amb multa des de 601,02 e fins a 30.050,61 e, excepte en els residus perillosos, que serà des de 6.010,13 euros fins a 300.506,05 euros, tingut en compte el principi de proporcionalitat de l'article 131 de la Llei 30/1992, de 26 de novembre, i les circumstàncies per a la fixació de les sancions previstes en l'article 75.1 de la Llei 10/2000.
  
Vist l'article 80.1.b) de l'esmentada Llei 10/2000, en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4.656, de 23 de desembre de 2003), que atorga competència sancionadora en el supòsit d'infraccions greus a la secretària autonòmica de Territori i Medi Ambient.
  
Vist que, amb independència de la sanció que procedisca l'infractor està obligat a la reposició o restauració de les coses al ser i estat anteriors a la infracció comesa, segons l'article 78 de la Llei 10/2000, de 12 de desembre, de Residus de la Comunitat Valenciana, que consisteix en aquest cas a presentar l'esmentada documentació requerida davant de l'Àrea de la Inspecció del Territori en el termini d'un mes, i si no procedeix a això, es pot acordar, una vegada transcorreguts els terminis assenyalats en el requeriment corresponent, la imposició de multes coercitives, que no superen el 20% de la sanció establida, o l'execució subsidiària per compte de l'infractor i a costa seu, resolc:
  
Imposar a la mercantil Pulimento Sandemo, SL una sanció 12.000 euros (dotze mil euros) com també l'obligació de procedir a la reposició o la restauració de les coses al ser i estat anteriors a la infracció comesa, en aquest cas consisteix a presentar l'esmentada documentació requerida davant de l'Àrea de la Inspecció del Territori en el termini d'un mes, per una infracció greu de l'article 73.4.c) de la Llei 10/2000, de 12 de desembre, de Residus de la Comunitat Valenciana en incomplir l'obligació de proporcionar documentació.
  
Contra aquesta resolució que posa fi a la via administrativa es pot interposar, amb caràcter potestatiu recurs de reposició davant del mateix òrgan que el va dictar, en el termini d'un mes comptador des de l'endemà a aquell en què tinga lloc la seua notificació, de conformitat amb el que establix l'article 116 apartat 1 en relació amb els articles 109 apartat c) i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 o bé interposar directament el recurs contenciós administratiu, a elecció del demandant, davant del Jutjat contenciós administratiu de València, seu de l'òrgan que ha dictat l'acte administratiu que s'ha d'impugnar, o davant del Jutjat en la circumscripció del qual tinga el demandant el seu domicili, en el termini de dos mesos comptadors des de l'endemà de la seua notificació, de conformitat amb el que establixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.
  
En el cas que no es faça ús del seu dret a recórrer haurà de fer efectiva la multa en qualsevol de les oficines de les entitats col·laboradores que s'indiquen en el marge esquerre de l'imprés que els interessats hauran de recollir a la Unitat de la Inspecció del Territori de la Conselleria de Territori i Habitatge. El pagament hauran d'efectuar-lo en el termini d'un mes, comptador a partir del dia següent al de la publicació del present edicte. Una vegada efectuat l'ingrés haurà de remetre's a la Unitat de la Inspecció del Territori la còpia rosa del document com a justificant d'haver efectuat el pagament.
  
Us advertim que si no l'aboneu en aquest període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat anteriorment, s'expedeix el present edicte.